കര്ണാടകയില് അച്ചുതണ്ടാവനൊരുങ്ങി അച്ഛനും മകനും അരികുവത്കരണ വഴിയില് കോണ്ഗ്രസ് സൂപ്പി വാണിമേല് മംഗളുറു: www.kasargodvartha.com 07.09.2021 മുന് പ്രധാനമന്ത്രി എച് ഡി ദേവഗൗഡയും മകന് മുന് മുഖ്യമന്ത്രി എച് ഡി കുമാര സ്വാമിയും കര്ണാടക രാഷ്ട്രീയത്തിന്റെ അച്ചുതണ്ടാവാന് നടത്തുന്ന കരുനീക്കങ്ങളില് അരികുവത്കരിക്കപ്പെടാവുന്ന അവസ്ഥയിലേക്ക് നീങ്ങുകയാണ് കോണ്ഗ്രസ്. ബിജെപിയുമായി അടുക്കാന് പഴുത് തേടുന്ന ജെ ഡി എസ് ഒപ്പം കോണ്ഗ്രസുമായി അകലുകയുമാണ്.മതേതര ജനാധിപത്യ മഹാ മാതൃകയായി വിശേഷിപ്പിച്ച കോണ്ഗ്രസ്ജെ ഡി എസ് സഖ്യത്തില് മുഖ്യമന്ത്രിയായ എച് ഡി കുമാര സ്വാമിയുടെ മന്ത്രിസഭ രാഷ്ട്രീയ കുതിരക്കച്ചവടത്തിലൂടെ ബി ജെ പി മറിച്ചിട്ടതിന്റെ തുടര്ചയാണ് ബസവരാജ് ബൊമ്മൈ സര്കാര്. ജെ ഡി എസ് ഉല്പന്നമായ ബൊമ്മൈ ബി ജെ പിക്കാരനെങ്കിലും പിതൃതുല്ല്യനായ രാഷ്ട്രീയ ഗുരു എച് ഡി ദേവഗൗഢയുമായുള്ള അടുപ്പം ഗാഢമാക്കാനാണ് ശ്രമിക്കുന്നത്. കര്ണാടകയിലെ ഏറ്റവും വലിയ ഒറ്റ കക്ഷിയായ കോണ്ഗ്രസിനെ അധികാരത്തില് നിന്ന് അകറ്റി നിറുത്താന് ഉതകുന്ന ഈ അടുപ്പം രാഷ്ട്രീയമായി ഉപയോഗിക്കാന് ബി ജെ പി നേതൃത്വം പ്രോത്സാഹിപ്പിക്കുന്നു.കോണ്ഗ്രസും ജെ ഡി എസും ചേര്ന്നാല് ഭരണം നടത്താന് കഴിയുന്ന നഗരസഭ, കോര്പറേഷന് തെരഞ്ഞെടുപ്പ് ഫലങ്ങള് വന്ന ദിവസം എച് ഡി കുമാര സ്വാമിയുടെ നേതൃത്വത്തില് ജെ ഡി എസ് എംഎല്എമാരും നേതാക്കളും മുഖ്യമന്ത്രി ബസവരാജ് ബൊമ്മയുമായി ചര്ചയിലായിരുന്നുവെന്നത് യാദൃശ്ചികമായി സംഭവിച്ചതല്ലെന്നാണ് നിരീക്ഷണം. ജെ ഡി എസ് എംഎല്എ മാര്ക്ക് ഫന്ഡ്, മണ്ഡലങ്ങളില് വികസനം തുടങ്ങി പാര്ടിയുടെ ആവശ്യങ്ങള് നിരത്തിയാണ് ചര്ച നടന്നത്.കോണ്ഗ്രസുമായുണ്ടായിരുന്ന ദീര്ഘകാല സൗഹൃദം കഴിഞ്ഞ മാസം 25ന് നടന്ന മൈസുറു മേയര് തെരഞ്ഞെടുപ്പില് ജെ ഡി എസ് അംഗങ്ങള് നിഷ്പക്ഷ നിലപാട് സ്വീകരിച്ച് ബി ജെ പിയുടെ സുനന്ദ പലനേത്രക്ക് അവസരം ഒരുക്കിയതിലൂടെ അറ്റുപോയിരുന്നു. അതോടെ കോണ്ഗ്രസ്ജെ ഡി എസ് കൂട്ടുഭരണം ഇല്ലാതായി.65 കൗണ്സിലര്മാരും എം പിയും എം എല് എമാരും എം എല് സിമാരും ഉള്പെടെ 72 അംഗങ്ങളാണ് മൈസുറു കോര്പറേഷനിലുള്ളത്. ജെ ഡി എസിന് 16 കൗണ്സിലര്മാര്, ജി ടി ദേവഗൗഢ എംഎല്എ, എം എല് സിമാരായ സന്ദേശ് നാഗരാജ്, മരിതിബ്ബെ ഗൗഢ, കെ ടി ശ്രീകണ്ഠെ ഗൗഢ എന്നിങ്ങനെ 21 അംഗബലമാണുള്ളത്. കോണ്ഗ്രസിന് 20 കൗണ്സിലര്മാരും തന്വീര് സേട് എം എല് എയും ചേര്ന്ന് 21 അംഗങ്ങള്. ബി ജെ പിക്ക് 22 കൗണ്സിലര്മാര്, പ്രതാപ് സിംഹ എം പി, എംഎല്എമാരായ എല് നാഗേന്ദ്ര, എസ് എ രാംദാസ് എന്നിങ്ങിനെ 25 അംഗങ്ങളാണുള്ളത്.ജെ ഡി എസിലെ റുക്മിണി മഡെ ഗൗഢ മേയറും കോണ്ഗ്രസിലെ അന്വര് ബെയ്ഗ് ഡെപ്യൂടി മേയറുമായ ഭരണസമിതിയാണ് മൈസുറു കോര്പറേഷനില് ഉണ്ടായിരുന്നത്. നാമനിര്ദേശ പത്രികയില് തെറ്റായ സ്വത്തുവിവരം നല്കി എന്ന പരാതിയില് കര്ണാടക ഹൈകോടതി അയോഗ്യയാക്കിയതിനെ തുടര്ന്ന് റുക്മിണി മേയര് സ്ഥാനം കഴിഞ്ഞ ജൂണില് ഒഴിഞ്ഞിരുന്നു. അന്വര് ആക്ടിംഗ് മേയറായി.ബി ജെ പി അംഗം മേയറായിരിക്കെ ഈ മാസം മൂന്നിന് നടന്ന ഉപതെരഞ്ഞെടുപ്പില് അവരുടെ സ്ഥാനാര്ഥി വെറും 601 വോടുകളുമായി മൂന്നാം സ്ഥാനത്ത് തള്ളപ്പെട്ടു. സ്ഥാനമൊഴിഞ്ഞ മേയുറുടെ യറഗനഹള്ളിഅംബേദ്കര് കോളനി36 വാര്ഡില് അവരുമായി ഏറെ അടുപ്പമുള്ള എസ് ലീലാവതിയെയാണ് ജെ ഡി എസ് മത്സര രംഗത്തിറക്കിയത്. അവരെ കോണ്ഗ്രസിലെ രജനി അണ്ണയ്യ രണ്ടായിരത്തോളം വോടുകളുടെ ഭൂരിപക്ഷത്തില് പരാജയപ്പെടുത്തി. രജനിക്ക് 4113 വോടുകളും ലീലാവതിക്ക് 2116 വോടുകളുമാണ് ലഭിച്ചത്.ബലഗാവി നഗരസഭയില് മൊത്തമുള്ള 58 സീറ്റില് 35ല് വിജയിച്ച് ബി ജെ പി കേവല ഭൂരിപക്ഷം നേടി. കോണ്ഗ്രസ്10, അസദുദ്ദീന് ഉവൈസിയുടെ ഓള് ഇന്ഡ്യ മജ്ലിസ്ഇഇത്തിഹാദുല് മുസ്ലിമീന് എഐഎംഐഎം ഒന്ന്, സ്വതന്ത്രര്12 എന്നിങ്ങിനെയാണ് മറ്റു കക്ഷിനില.ഹുബ്ബള്ളിധാര്വാഡ് കോര്പറേഷനില് ജെ ഡി എസും കോണ്ഗ്രസും മറ്റു കക്ഷികളും കൈകോര്ത്താല് ഭരണം നടത്താനാവും വിധമാണ് തെരഞ്ഞെടുപ്പ് ഫലം. 82 സീറ്റുകളില് 39 വാര്ഡുകളില് വിജയിച്ച് ബിജെപി ഏറ്റവും വലിയ ഒറ്റ കക്ഷിയായിട്ടുണ്ട്. കോണ്ഗ്രസ്33, എഐഎംഐഎംമൂന്ന്, ജെ.ഡി.എസ്ഒന്ന്, സ്വതന്ത്രര്ആറ് എന്നിങ്ങിനെയാണ് കക്ഷിനില.കലബുറുഗി കോര്പറേഷനില് ജെ ഡി എസ്, ബി ജെ പിയുമായി ചേര്ന്നാല് കോണ്ഗ്രസ് നില പരുങ്ങലിലാവും. 55 വാര്ഡുകളില് കോണ്ഗ്രസ്27, ബി.ജെ.പി23, ജെ ഡി എസ്നാല്, സ്വതന്ത്രന് ഒന്ന് എന്നിങ്ങിനെയാണ് വിജയിച്ചത്. കോണ്ഗ്രസ് ഉണരുന്നതിന്റെ അടയാളമായി ചികമംഗളുറു ജില്ലയിലെ തരികെരെ നഗരസഭ തെരഞ്ഞെടുപ്പ് ഫലത്തെ നിരീക്ഷിക്കുന്നുണ്ട്. 23ല് 15വാര്ഡുകളില് വിജയിച്ച് കോണ്ഗ്രസ് ഏകക്ഷി ഭരണം ഉറപ്പിച്ച ഇവിടെ ബി ജെ പി ഒരു സീറ്റില് ഒതുങ്ങി. ബി ജെ പി എംഎല്എ ഡി എസ് സുരേഷ് പ്രതിനിധാനം ചെയ്യുന്ന നിയമസഭ മണ്ഡലമാണിത്.